Пры гэтым Леанід Гаравы зафіксаваў парушэнне працэдуры галасавання па месцы знаходжання выбаршчыка на Вакзальным участку № 6. Тут старшыня камісіі Андрэй Крыкуноў пасля 16 гадзін, калі яўка на ўчастку не дасягала і 50%, арганізаваў выезд членаў камісіі, не паведамляючы аб колькасці атрыманых членамі камісіі бюлетэняў. Адпаведна ў 18.00 старшыня не ведаў колькі выбаршчыкаў зафіксавана ў спісе для галасавання на даму. У выніку пры чатырох выездах пасля 16 гадзін было дадаткова сабрана каля 50 галасоў выбаршчыкаў.